Kuwait

thumb|Flag of Kuwait-Kwoci Kuwait (科威特國旗) |alt=Flag of Kuwait|407x407px

= Kuwait (科威特) =
Gaga kska Yacow ka Kuwait, 29 30 N, 45 45 E ka gaga na nniqan.

Kana ka knlbangan na o 17,818 sq km (hangan na o Tg158) (knlbanga dxgal o 17,818 sq km, knlbangan qsiya o 0 sq km). 

Kana ka sejiqun o niqan 2,832,776 hiyi. 

Gaga Kuwait City ka pusu alang paru, jiyax 25 idas 2 ka jiyax skrayan klwaan. 

Manu ka dxgal Kuwait ga wada sugan 8.50% ka dxgal qpahan, 0.40% ka dxgal bbuyu, rahuq dxgal do niqan 91.10% na.

Bukung klwaan ta sayang o kiya ka Sabah Al-Ahmad Al-Jaber Al-Sabah, pnaah hngkawas2006 idas 1 jiyax 29pnrajing kmlawa klwaan.
thumb|File:Emblem of Kuwait.svg-Kwohwey (國徽)
thumb|File:Kuwait on the globe (Afro-Eurasia centered).svg-Ida nkiya nniqan lnglingay (自然地理位置)
cinkhulan sa knita’ sa brbiru’

= Kuwait (科威特) =
**Qnlhangan Kuwait** pa splawa dha **Kuwait**, wa mniq tuiwil Asia Arapo pantaw tunaracdaya, mkngahu tuiwil daya Poswan na qnlhangan pwaya bukung, tuhunac u msqapah Sauti Arapo, tudaya u mtsiyaw bay Iraq, mkuucilung mssipaw pqqita Irang, mndxral knlwanan Ingkoku han, mniq kngkawas 1961 idas 6 diyax 19 dukuricu. Mttuku bay ka gasoring Kuwait mi gasu ida nkiya cuyeyn snliyan, wada mdhu bay pklaun tu4 bnkuwan mtqiri klwanan ka gasoring snliyan dha, alaw gasoring mi gasu ida nkiya cuko ka pusu bay stmaun nngalan hbangan kana sediq qnlhangan. Sotu qnlhangan niyi u alang mkbrnux Kuwait pa mntna hangan qnlhangan. 

## Ris (歷史)
**Cbiyaw balay jidayi**

Mniq Opeyto cida (brah knongyeyn kngkawas 6500 dhuq brah kngkyey kngkawas 3800), snalu tawci kongyi mi snalu cingtong kongyi pa mtmay quri Kuwait. 

**Arapo mi beyhing tnpucilung jidayi**

Kongyeyn tu 7 seyki cida, wada mnArapo tikwo uri ka Kuwait. 

Kngkawas 1521, sklwanan sediq Budoya ka Kuwait. Kngkawas 1581 prading, spuda pwaya bukung phiyu keyngpo na Harit hwangcya ka kmlawa Kuwait. Mntna diyax niyi cida, mniq mthiti 16 seyki, wada phiyu knkingal mpqlahang ka sediq Budoya uri. 

Kngkawas 1613, mniq msdalih Kuwait saya pa wada phiyu alang mkbrnux Kuwait 

**Pthang analang mkbrnux**

Kngkawas 1705, wada ini kbiyax ka pwaya bukung phiyu keyngpo na Hatri hwangcya, duma tndxral Kuwait u wada yahan mddayak mi qmlahang “Bani Utbah bujoku (Bani; splawa dha Guraine)” Bani Utbah bujoku na Satiar Utbah pa mniq hini phiyu alang mkbrnux mi sanan trdu asu, kiya pthnganan dha Kuwait (tiping cngpaw, kndadax Kut miyah, dungus niya u pawrey, pneyyah kari Posu na Kud, dungus niya u alang mkbrnux). 

**Amir ka phiyu qnlhangan**

Kngkawas 1756, bukung tnslutuc Sabah na Sabah 1su (Sheikh Sabah Abu Abdullah) ka wada phyuwan mwaya bay Amir na Kuwait, kiya mi wada phiyu qnlhangan Amir Kuwait (Heikhdom of Kuwait). 

**Knnrmux ka Posu**

Kngkawas 1776, Posu miyah knnrmux Basrah daw, bukuy duma mpbbari sediq Posu ka thdil Kuwait, Ingkoku kojyo tunarac Indu uri pa pqriyun dha tmhdil Kuwait ka ciko na mnniq Basrah, wada kari mtxan mnkkrana ka Kuwait. Binaw alaw iyux dmuwi nanaq biyax qmlahang dhiya nanaq, kasi ka pkmalu pnluban Tuarci ka Kuwait, beytaq bay smruwa Tuarci ka dmuwi pusu biyax dha. Kngkawas 1822 cida Ingkoku congtu u kndadax Basrah thdil dhuq Kuwait. 

**Tumal Tuarci**

Kngkawas 1871, qnlhangan Amir Kuwait pa malan Awspan tikwo na kcka biyax pantu dha, tndxral dha u wada bkuwan mniq nniqan Basrah (kiya ka kingal sng Iraq saya), binaw balay bay qnlhangan Amir Kuwait u ida nanaq dhiya ka qmlahang nanaq dhiya ka duma niya na. 

Kngkawas 1896, bukung tnslutuc Sabah Sheikh Mubarak u hiya ka muda phiyu bukung hiya nanaq, alaw slhbun Tuarci ka miyah mddayak cngcyu Kuwait, kiya ka dmurun Ingkoku miyah qmlahang dhiya. 

Kngkawas 1897 idas 7, Mubarak u lmawa Ingkoku sndhu pusa asu mcbu puniq mkngahu uccilung Kuwait. So niyi daw wada muda “mwaya bay pqraqil Kuwait”, kcka niyi u Tuarci ka muda mdakar Ingkoku iya awah tmhri tikwo dha. Hiti bay daw, puda snrwanan Awsman tikwo, kiya ka ini uda mccbu. 

**Qlhangan Ingkoku na cucusng**

Kngkawas 1899, pkixan Ingkoku pbatas “Ingkoku mi Kuwait mimi syeyting”, mniq kcka bntasan pnsdhuwan niyi u, Mubarak ka psdhu kari, kana na qnlhangan pa wana ngkoku; uxay spkbarux mi uxay uri u subway qnlhangan icil mi ssediq ana ima, ini spuda snrwanan Ingkoku pa, ini sruwa ana ima qnlhangan na dayxyo tnpusu mniq qnlhangan dha. Ingkoku ka smruwa Kuwait u qnlhangan taxa neycng dukuricu, qmlahang dhiya so ini yahi knnrmux, kiya mi muway keyjay mi ddiyun dha. 

Kngkawas 1913, Ingkoku mi Tuarci u wada pbatas “Pnsdhuwan kari Haywan” bntasan kcka niyi u: “Kuwait pa wa mniq nniqan kcka pusu biyax seyhu Awsman, binaw seyhu u uxay spuda ana manu muda mdakar ddaun dha, naqah smkaun heytay musa hiya uri”; 

Awsman tikwo pa smruwa Kuwait ka cucusng wisu qlhangan Ingkoku. Tumntxan mccbu mtqiri klwanan brah cida, kngkawas 1913 idas 7 diyax 29, Kuwait u mnAwsman Tuarci tikwo na Iraq na kingal cucusnghun. 

**Dukuricu**

Kuwait pa mniq kngkawas 1961 idas 6 diyax 19 dukuricu. Binaw, Iraq pa ini balay sruwa dukuricu ka Kuwait.

**Knnrmux ka Iraq**

Kngkawas 1990 idas 8 diyax 2, alaw nsung phlih neydang gasoring ka Kuwait mi wada tyuwan msang Iraq, cida na soto Iraq ka Satamu Haysan u pusa kari nganguc “Na kingal sng Iraq ka Kuwait”, kiya mi dmudul heytay knnrmux, alawni kbiyax ka heytay Kuwait mi uka biyax mdakar mi wada kasi tnayis krmxan. So niyi u wada spuda kaygi msang dhyanan ka Ryeynhekwo Anrihuy, kiya mi keykaku muda pkdira keyjay Iraq, wada pkbruxun kcka kwoci ka Iraq. 

Kngkawas 1991 idas 1 diyax 17, spuda Ingkoku mi Amirika ddha qnlhangan ka pusu na ryeyncyun u spuda “Bbnaqi mbbuyu hongpaw singtong” pa, prading pquri Iraq mi wada krmxan na Kuwait muda knbeyhing bay mcbu bakudang skoki. Mnhdu kawas cida idas 2 diyax 28 ka mcbu bakudang skoki, butayi dndulan Satamu u wada malix knnrmux mi mlatac Kuwait. 

**Tbrinah phiyu qnlhangan ka Kuwait**

Kngkawas 1991 idas 2 diyax 26 tbrinah phiyuqnlhangan ka Kuwait Idas 3 diyax 6 Kuwait Amir Cyapiar dbukung seyhu u tbrinah miyah tndxral Kuwait dungan. 

Kngkawas 2006 idas 1 diyax 15, Kuwait Amir Cyapiar Ayhamayt Sapah u wada mrdang, 77 kngkawas ka knudus niya. Nirih sa swayi na wangcu Saat Abudura Sarimu Sabah ka phyuwan bukung (laqi tnswayi tama niya). Idas 1 diyax 21, sosyang Sabah Ayhamayt Cyapiar Sabah ka dmudul neyke kaygi muda dmudul bnkuwan uuda keyngpu, pkiyux Saat malix bukung, subway sosyang ka rmirih mbukung Binaw Saat u lmawa kokoingkay mniq tu2 diya mssli, psdhu hiya mndungus bay psdhu phiyu mbukung Idas 1 diyax 24 cida wada pkixan malix mbukung ka Saat. Kokoingkay Kuwait u wada smruwa sosyang Sabah ka phyuwan Amir an. Sosyang Sabah ka lmutuc phyuwan Amir, kiya ka Sabah 4su. 

Kngkawas 2006 idas 5 diyax 21, alaw duma giying u alaw snbbarah pprngaw quri waya seyngkyo u mtdiyal quwaq sosyang, Amir Sabah u pusa kari, ptalax gikay, mtbrah diyax muda seyngkyo beyhing. Idas 6 diyax 29, kokoming gikay seyngkyo beyhing u mndungus bay muda, qridin Kuwait u mwaya bay mntxan muda seyngkyo mi mangal biyax bbtaqan xyo mi phyuwan. 

## Tiri (地理)
Knkana qnlhangan Kuwait pa to bay bungan bbnaqi bbuyu kana, niqan tikuh ka qsiya kcka bbnaqi bbuyu. Tndxral dha u niqan ka wa mniq Pupiting, Hwaraka mi 10 sngari ka ritaw. 

Dxral qnlhangan u baraw ka tuiwil mi truma ka tunarac. Tuiwil hunac u 275 m na Tubutipo baraw mbbrnux. Tudaya u niqan duma ka llmiqu, tuiwil u niqan Rayyahakobu lmiqu Tunarac daya u congci bbrnux mi bbnaqi bbuyu brnux, kcka u niqan duma ka kobu lmiqu. 

Ana so wa mniq nniqan msdalih ucilung ka Kuwait u, binaw uka ka niqan qqsiya kngkawas na yayung mi langu ucilung. Qqsiya truma dxral ka mttuku bay, binaw tikuh ka qqsiya tanswey, so kiya u mniq Kuwait ka qqsiya tanswey pa kiya ka skrwahun balay, qsiya mmahun pa pusu bay u pneyyah Iraq mi tanhwa qsiya ucilung.

Qnhangan niyi pa kkarac mnmtilux bbnaqi bbuyu, kkarac u mdngu mi mtilux, rbawan (idas 5 dhuq idas 11) knbbaraw u 6 idas, mttilux bay mi mdngu uka quyux, pndkanan kntlxan karac u 45°C, mtilux na bay u dhuq 51°C; misan (idas 12 dhuq kawas idas 2) mllbu bay, knbaka mi mhuriq ou quyux, knskuy na bay pa dhuq -6°C, kawas mtuting qsiya mmahun pa pusu bay u pneyyah Iraq mi tanhwa qsiya ucilung. 

Qnhangan niyi pa kkarac mnmtilux bbnaqi bbuyu, kkarac u mdngu mi mtilux, rbawan (idas 5 dhuq idas 11) knbbaraw u 6 idas, mttilux bay mi mdngu uka quyux, pndkanan kntlxan karac u 45°C, mtilux na bay u dhuq 51°C; misan (idas 12 dhuq kawas idas 2) mllbu bay, knbaka mi mhuriq ou quyux, knskuy na bay pa dhuq -6°C kawas mtuting qsiya quyux pa mniq iyax 25 dhuq 177 hawmi. 

## Cngc (政治)

**Keyngpo**

Keyngpo Kuwait pa mniq kngkawas 1962 idas 11 diyax 12 balay bay muda psdhu pkla, muda psdhu kari Kuwait ka kingal mndungus bay pusu biyax, dukuricu qnlhangan Arapo. Waya Isran ka pusu bay spwaya dha. Amir pa kasi ka subway tnsllutuc Sabah ka lmutuc phyuwan. 

keyjay qnlhangan, smiling sosyang kiya mi dbukung neyke uri, binaw pnuda gikay na horicu mi msupu qnlhangan icil ka psdhu bbatas tyawyey mi syeyting pa kasi ka spuda Amir ka psdhu smruwa u kiya ka balay bay niqan biyax. 

**Cngtang**

Hmtur knkana ana manu ddaun cngtang ka Kuwait. 

**Cyuncu**

Kuwait u pwaya cyuncu psllutuc qnlhangan Amir, Amir ka yeynso qnlhangan mi knbeyhing bay tongsway ucwang butayi. Keyngpo u pwaya qnlhangan na dmuwi singcngcweyn ka Amir, smmalu waya u Amir mi kokomin gikay ka msupu muda, suhwacweyn ka spuda hoing dmuwi hangan Amir muda. 

**Seyhu**

Sosyang ka pusu dmudul seyhu, neyke seyhu pa sosyang mi neyke tacn ka pnspuwan na, seykining quri muda cngce qnlhangan, pquri Amir seykining. Pusu pnsliyan u niqan 

*Sosyang 
*Tu1 huku sosyang mi neycng mi kwohwang tacn.

Pusu bay qpahun neyke pa quri so dwangsu ka muda qmpah, so kiya mnqnlhangan pwaya bukung, kiya mi qqpahun sosyang niyi u ida dhuq saya pa dwangcu ka muda qmpah, biyax na wangsu u uka ngengalan kari.

## Waycyaw (外交)
Kuwait pa muru pnrngawan muda congri na waycaw cngce. Mbiyax bay qmlahang qnlhangan Arapo msupo lnglungan mi mdhu mblayaq nniqan Haywan. Kuwait ka Ryeynhekwo mi Haywan hecwo weyyeynhuy qnlhangan na pprngaw mi msupu, kiya ka qmlahang nniqan Haywan mblayaq smdhu. Kuwait ka Ryeynhekwo, qnlhangan Arapo ryeynmong, Haywan hecwo weyyeynhuy uri kwoci mi nniqan pnsliyan cngweynkwo, beytaq saya pa msupu 110 qnlhangan ppwaluk pnluban waycyaw, saya u niqan 87 qnlhangan u mniq Kuwait phiyu tnpusu taskwan.

**Kuwait mi pnluban dha Cyoka jnmin konghekwo.**

Kngkawa 1971 idas 3 diyax 22, Cyoka jnmin konghekwo pa mndungus bay muda cyeyncyaw, Kuwait pa muda muru kingal cyokoku, kiya ka knama bay tuhuy Cyoka jnmin konghekwo pwaluk pnluban na qnlhangan Poswan. Ddha na bukung qnlhangan u malu bay pnluban dha. Mnhdu cyeyncyaw daw, ida malu bay mi mrana ka pnluban dha. Quri so pnluban dha keyjay u kawas kawas mrana uri, kndudun mrana ka mawyie. Kngkawas 2008 congke mawyie u 67.84 oku pila Amirika, kcka na hiya pa cyokoku cuko 17.44 oku pila Amirika, cinko 50.4 oku pila Amirika. Kngkawas 2014 idas 6 diyax 2, sosyang Kuwait Sabah u mus Cyokoku, kiya mi mtqita Sicinping. 

**Pnluban Cyokaminkokumi Kuwait**

Alaw muru pnrngawan kingal Cyokoku ka Kuwait, so kiya daw tuhuy Cyokaminkoku pa babaw kngkawas 1971 daw uka balay bay pnluban waycyaw, binaw alaw quri cimaw ka ddha dha, ida nanaq spuda dmka seyhu ka muda pqqita, Cyokaminkoku u mniq Kuwait phiyu mniq qnlhangan Kuwait Tayhoku sangwuaypyawcu. 

## Singcng cyuhwa (行政區劃)

**Nniqan Congri**

Mniq tunarac hunac Kuwait mi mtuayus Sauti Arapo u niqan kingal ya bay 5770 pinghwang kongri pa, kiya ka nniqan htngayan bay gasoring. Kngkawas 1922 idas 12 diyax 2, ddha qnlhangan u msupu muda psdhu ppatas kingal congricyu, ddha qnlhangan niyi pa mniq pnsdhuwan dha nniqan hiya u niqan mntna biyax dha. Kngkawas 1970 ddha qnlhangan niyi pa mnuda psdhu ppatas dungal mi wada dha ptuayus ka nniqan hiya, psnakun dha qmlahang, binaw nniqan gasoring cuweyn u ini dha psnaki kiya, kiya mi pdkaun ddha qnlhangan niyi ka quri nngalan dha gasoring. 

## Cyuns (軍事)

Muda pnwaya yiuping ka kuwait, pniqan dha hmrinas 2 knbkiyan sngari hiyi ka hheytaydha syeynyi cuinjn. Aymiar ka beyhing bay bukung dha ucwang butayi. Pndkpanan ddiyun dha hbangan na 10.3 Babaw mnhdu mccbu posuwan daw, alaw kwohwang u kasi ka dmuwi mi mari knou bay ppuniq,ddiyun hbangan sbari ppuniq pa kawas pkrnaun dha. 

## Cingci (經濟)
Mttuku bay ka snliyan gasoring mi gasu Kuwait, wada tura bay klan snliyan dha gasoring pa 140 ou twen, gasu ida nkiya ka snliyan dha u 1.8 knbkiyan oku rihwangmi. Gasoring, gasoring ida nkiya kongyey ka pusu bay stmaun keyjay sediq qnlhangan, kiya ka knkana nngalan kcka qnlhangan na 45%, cuko mawyi na 92%, kiya ka hmrinas knkana nngalan ddiyun seyhu na 95%. 

**Quri qqpahun ppwalang**

Dxral qnlhbangan malu qqpahun Kuwait pa ya bay 14182 lituk, uka dxral muda mhuma u ya bay 156 lituk. Binaw alaw ka kkarac dha u ini pndungus quri qqpahun ppwalang, quri qqpahun ppwalang mi qqpahun tnbuwan u ini so pndungus, knou bay uuqun mi ddiyun kndusan pa kasi ka sntama kndadax qnlhangan icilcinko kana. 

Mniq brah ini prading knbeyhing bay kmari gasoring han pa, qqpahun tnpqcurux ka pusu bay qqpahun stmaun ngengalan dha hbangan Kuwait han, mndungus bay ka cuweyn qqpahun tnpqcurux qnlhangan Kuwait, mttuku bay beyhing bolung, qcurux cyopan mi qcurux hwanghwa. Nngalan kngkawas u ya bay 1 knbkiyan twen, nngalan hbangan u ya bay 1300 knbkiyan tinaar Kuwait. 

**Çongyey**

Kkawas sniyi pa, mniq quri qpahun pkrana gasoring, suhwang kongyey na cida, dmudul pkrana ou kluwanan keyjay uri, so mclukah ka sntmanan quri gasoring. Kiya mi pkrana quri Kuwait mniq nengyeyn, ppanan kisya, pspun ka tyeynwang, slxan ssmlun,ongsyun mi ssmlun burah alang mkbrnux na pkrana ringyu, mbiyax bay dmudul phiyu Kuwait musa so nniqan Haiwan na cinjong mawyi congsin. 

## Sehwey (社會)
**Ppanan rulung**

Elu beyhing ppanan rulu Kuwait kuyhwa mi smmalu pa mniq quri tubrah mtqiri qnlangan, kiya knkana ka kawsu kongru kcka alang mkbrnux u wada pdungus pusu lipax buc ppanan rulu, pnlengu balay mi tura bay ka elu ssaun. Alaw ou ka nngalan dha hbangan, knkingan tnsapah u qulung niqan 2~3 ka rulu dha, mlatac nganguc pa mriq hbangan, knkingan tnsapah u qulung niqan 2~3 ka rulu dha, mlatac nganguc pa mriq nanaq rulu dha ka pusu balay, so kiy u ini so mndungus bay ka kongkong yunsu sitong Kuwait u uka ppanan kisya, elu ppanan basu u wa mniq nniqan mpqpah sediq qnlhangan icil mi iyax qqpahun hiya nanaq. Qtan bay mniq Kuwait ka rulu haya, binaw uka waya bnkuwan na sitong kiya, wana ini khbaraw ka rulu haya u dmuwi muru bnkuwan sspu bbuway pila, hbaraw rulu haya u knama rmngaw bbuway pila malu hlhun ka bbuway pila uri. 

Wa mniq Huyarwani sngna ppanan skok Kuwait kwoci cicang u uka bay diyax dha, kddiyax u dlih kbkuy ka skoki skaya mi ttama, ppanan dha sediq pa dhuq 400 knbkiyan sediq knhbrawan hiyi, kiya ka pusu bay stmanan ppanan skoki Arapo pantaw. Pusu bay ppanan asu pa niqan Suweyhe kang mi Suaypa kang. 

**Quri pqita narux**

Kuwait u mndungus bay qnlhangan ou nngalan hbangan, so kiya u kcka qnlhangan quri weysng pqita naru pa mndungus balay. Mndungus bay ka qnepah pqita narux, ou bay ka sanun kongri pqita narux, suying qita narux Kana qnlhangan u niqan 5 pqita nararux cyu, knkingal cyu u phiyu kingal kongri byoing, muda tnkaxa qpahun cicn. Kcka qnlhangan na knkingal alang pqita narux ciko u pquri mnniq kana qnlhangan sediq muda lxan na qpahun pqita narux. Kongmin Kuwait u malu mniq kana kongri boing mi sapah ssanan pqita narux muda ini ngali pila pqita narux, sediq qnlhangan icil da u qmita so narux niya muda muway pila pqita narux. 

Kndadax kngkawas 2000 idas  4 diyax 1 prading da u,  pquri so sediq qnlhangan icil muda pkixan pawsyeyn  pqita narux  cihwa ka Kuwait.  Sediq qnlhangan  icil pa kasi ka mnhdu muway  pila pawsyeyn pqita narux da u kiya ka malu muda singsey pkrana mniq Kuwait hiya.                  

## Jnwen（人文）
**Knhbrawan** **hiyi sediq**     

  

Kana knhbrawan hiyi sediq Kuwait pa ya bay 382 knbkiyan hiyi sediq, kcka na hiya ka kongmin Kuwait u ya bay 121 knbkiyan hiyi sediq, kiya ka knkana hiyi na  31.6%; wayci cyawmin u ya bay 261  knbkiyan hiyi (kiya knkana ka qnlhangan  uka kwoci na sediq), kiya knkana 68.4%, sediq wayci u to  bay so kndadax qnlhangan Arapo uxay daw Intu,  Pacistan, Mongcyara, Taykkwo, Huyripin mi Tuhunac  Asia mi Tunarac hunac Asia  na mpqpah sediq qnlhangan  icil. Kari Arapo ka ddiyun seyhu qnlhangan, binaw alaw ka hbaraw ka sediq qnlhangan  icil, so kiya daw dmuwi kari Eygo uri.            

Spuda kayropu minyi ceyeyn congsin (Gallp) pkla kngkawas 2010  dhuq  kngkawas 2012 “Cyeyncay cingyimin csu tyawca”  (Potential Net Migration Index) wada klaun, nniqan Yatay niqan bay biyax nu hmuc yimin tu2 ka Kuwait. Alaw abura  mi gasu  cuyeyn  madas kndungus bay ngngalan hbangan, knhbrawan hiyi  sediq kongmin u ya bay  121 knbkiyan hiyi bay  sediq, muda  ptwaya kawhuri ka Kuwait,   qnlhangan sediq pa ana ini buway eyking nngalan txtaxa, ini buway  pila pqita narux uri,kiya mi miying qpahun, bbari qqiya, knbarux sapah mi msturung uri pa dyawan muway pila seyhu Dungan, malan quri dndulan snhiyan Isran ka sediq  qnlhangan,  ini srwani Kuwait ka   swangcong kwoci, so kiya u qnlhangan sediq icil muda tumal qnlhangan Kuwait ci u mqriqu hari kiya.                           

**Waya snhiyan**

Ngalan dha  snhiyan qnlhangan Kiwait ka Isran kyo, niqan 95% sediq qnlhangan ka snluhay snhiyan Isran kyo, kcka na u ya bay 70% ka mnSyunnipay,  30% ka mnSyeypay.                             

Isran kyo u dmudul kana   knluwanan kndusan syakay, kiya  mi dmudul bay kndusan dsediq kddiyax. Kana qnlhangan pa hmtur mkan siyang babuy, hmtur mimah sinew mi mmahan pnrmaxan sinew, mpbari ka sediq u  mchdil na bay u beytaq dha pchun pphuqil. Ana so mqlahang bay ka  yakay dha u spdkanun qmita ka nniqan ssiyaw dha Sate daw  ririh so mtrawah hari ka dhiya, binaw mlatac quri nganguc  ka qqridin pa ida ini sqcuqi tikuh  lukus pnlkusan dha.                                       

**Wangru**

Pntwaya singbung Kuwait u trawah, mtrawah, singbung  mi ppatas u to bay nsediq nanaq kana. Kana qnlhangan u niqan 8 ka ppeyyah singbung kddiyax, kcka na hiya pa bnatas kari Arapo u niqan 5 sapah: “Yurwen paw”, “Seyji paw”, “Hwocyu paw”, “Cukwo paw”, “Syawsi paw”; bnatas kari eygo u niqan 3 sapah: “Kuwait spaw”, “Arapo spaw”,   “Kddiyax sing paw” . Niqan 3 sapah ka singbung ciko pnhiyu seyhu: Kuwa tongsyunse, Kuwait kwangpo deyntay mi Kuwait treybitay. Spuda Kuwait “Hwocyu paw” dmuwi kari Amirika Tongpey tubeyhing pyasan ka pnusa kari  pkla, ana so bay ka wangmin kana qnlhangan pa, binaw Kuwait u kiya ka kana  mtqiri qnlangan pndkanan dmuwi tuyte knou bay qnlhangan.                                                 

## Pnyahan pnatas (參考資料)

* ICIA
* 外交部
* List of current heads of state and government
*Tnhjil kari seejiq Watan Diro(瓦旦 吉洛) mtabug